"அந்தோ! இறைவா! இப்படி இந்தக் கடற்கரைக் காட்டின் மத்தியில் துணையின்றித் தனியே இருக்கிறீரே? இருக்க வேறு இடமாயில்லை? பக்தர்கள் கூட்டங் கூட்டமாக உமது புகழைப் பாடிக்கொண்டிருக்கும் ஸ்தலங்கள் எத்தனையோ இருக்க, இந்தக் கோடிக்கு வந்து பயங்கரக் காட்டிலே தனியே கோயில் கொண்டிருப்பதேன்? இக்கொடியேனுடைய கண்கள் இந்தக் காட்சியையும் காண நேர்ந்ததே!" என்று மனமுருகிப் பாடினார்.    "கதிதாய்க் கடற்காற்று வந்தெற்றக் கரைமேல்      குடிதானயலே இருந்தாற் குற்றமாமோ?    கொடியேன் கண்கள் கண்டன கோடிக் குழகீர்      அடிகேள் உமக்கார் துணையாக இருந்தீரே?"   "மத்தம் மலிசூழ் மறைக்காடதன் றென்பால்        பத்தர் பலர் பாடவிருந்த பரமா!      கொத்தார் பொழில் சூழ்தருகோடிக் குழகா